આ બધા જ ઉદાહરણો સોશિયલ મીડિયાના ફાયદા જણાવે છે પરંતુ તાજેતરમાં દ્વારકામાં જે ઘટના બની, જે અફવા ફેલાઈ તેનો ભોગ અનેક લોકોએ બનવુ પડ્યુ હતું. આવા તો અનેક ઉદાહરણો છે. જેમાં સોશિયલ મીડિયાનો બેફામ અમર્યાદિત ઉપયોગના કારણે બ્લેકમેલ, પજવણી, અફવા ફેલાવવી વગેરે અનેક અસામાજીક કાર્યો થાય છે. સોશિયલ મીડિયા, ઈન્ટરનેટ અને વિવિધ માધ્યમોના ફાયદા અગણિત છે. છતાં શા માટે મનુષ્ય હાથે કરીને પોતાના પગ પર કુહાડો મારે છે.